5 Ebiya balopwe bonso ba bene Amole+ badi bukila bwa kushika* kwa Yodano ne balopwe bonso ba bene Kenani+ badi dya ku dijiba pa kwivwana’tu amba Yehova waumije mema a Yodano ku meso a bene Isalela enka ne byobaabukile, mityima yebafwa,*+ kebakidipo na bukankamane* nansha bumo pa mwanda wa bene Isalela.+2 Mu kine kitatyi’kya Yehova wanena Yoshua amba: “Longa mpete ya mabwe makomo utweje monka bana-balume ba Isalela kwisao+ musunsa wa bubidi.”3 Ponkapo Yoshua wapunga mpete ya mabwe makomo watweja bana-balume ba Isalela kwisao ku Ngibea-Halalote.*+4 Kino kyo kyebatwejeje Yoshua kwisao: Bana-balume bonso ba mu bantu batambile mu Edipito, bana-balume bonso ba bulwi,* bafwile mu ntanda mutuputupu mu lwendo pobapwile kutamba mu Edipito.+5 Bantu bonso batambile mu Edipito badi batwejibwe kwisao, ino bantu bonso babutwidilwe mu ntanda mutuputupu mu lwendo pobapwile kutamba mu Edipito kebadipo batwejibwe kwisao.6 Bene Isalela baendele lwendo lwa myaka 40+ mu ntanda mutuputupu kufika ne byafwile muzo onso, ko kunena’mba, bana-balume ba bulwi kebakōkelepo diwi dya Yehova+ batambile mu Edipito. Yehova webatyipīle amba kakebalekapo bamone ntanda+ yatyipīle Yehova bakulutuba babo amba uketupa’yo,+ ntanda ikuka mabele ne būki.+7 Ebiya wapingakenye babo bana pa kyabo kyaba.+ Bano bo batwejibwe kwisao na Yoshua; kebadipo batwejibwe kwisao mwanda kebebatwejejepo kwisao mu lwendo.8 Abo pa kupwa kutweja muzo onso kwisao, bashikete’nka popa pobadi’pa mu nkambi enka ne byobakomene.9 Penepo Yehova wanena Yoshua amba: “Dyalelo nafundwila kulampe mutonko wa Edipito.” O mwanda kino kifuko kitwanga bu Ngilengale*+ ne ku dyalelo dino’di.10 Bene Isalela baendelele kutūla nkambi ku Ngilengale, bavuluka Pashika mu difuku dya 14 dya kweji,+ ku kyolwa, mu malungu a Yediko mudi zolē.11 Ebiya bashilwile kudya bintu bya ntanda’ya mu difuku dyalondele’po kupwa kwa Pashika, mikate yampikwa kiyujo+ ne miseke mikange, mu dino difuku dimo dyonka.12 Penepa māna aketeka mu difuku dyalondele’po pobadile bintu bimobimo bya ntanda’ya; bene Isalela+ kebakidipo monka na māna, ino bashilwile kudya bintu bya ntanda ya Kenani mu mwine mwaka’wa.+13 Yoshua paadi kubwipi na Yediko, watulula meso wamona muntu+ wimene ku meso andi ukwete kipete kisomone mu kuboko kwandi.+ Yoshua waenda kwadi kamwipangula’mba: “Le udi ku mutamba wetu’ni i ku mutamba wa balwana netu?”14 Nandi walondolola’mba: “Mhm, ino ne mwiye bu mfumu* wa kibumbo kya divita kya Yehova.”+ Ponkapo Yoshua wapona mpala pa nshi wevukwila kamwipangula’mba: “Le i bika bisaka mfumwami kusapwila mwingidi wandi?”15 Mfumu wa kibumbo kya divita kya Yehova walondolola Yoshua amba: “Vūla bikwabilo ku maulu obe, mwanda pa kifuko poimene’po i pajila.” Bukidi bonka Yoshua walongela monka.+
bem_Latn